Forum i përbashkët ekonomik Kosovë-Shqipëri
Forumi ekonomik Kosovë - Shqipëri, synon që të nxjerrë në pah mangësitë dhe sfidat në proceset e integrimeve ekonomike ndërmjet të dyja vendeve.
Përfaqësuesit e bizneseve të Kosovës dhe Shqipërisë thanë të premten se shqiptarët do të bashkohen vetëm nëpërmjet largimit të kufirit ekonomik ndërmjet tyre. Këto komente u bënë në Prizren, në kuadër të Forumit Ekonomik Kosovë-Shqipëri, i organizuar nga Oda Ekonomike e Kosovës dhe Dhoma e Tregtisë dhe Industrisë në Tiranë. Përfaqësuesit e të dyja dhomave ekonomike thanë se vetëm me zhvillim ekonomik të dyja vendet do të mund të sigurojnë qëndrueshmëri sociale dhe politike. Kryetari i Odës Ekonomike të Kosovës, Safet Gërxhaliu tha se me këtë forum ekonomik po dërgohet mesazhi se ekonomitë e dy vendeve nuk duhet parë si konkurrente njëra tjetrën, por si ekonomi bashkëpunuese. tha zoti Gërxhaliu. Kryetari i Dhomës së Tregtisë dhe Industrisë në Tiranë, Nikolin Jaka tha se ky forum është i rëndësishëm për të ofruar një të ardhme për zhvillimin ekonomik të të dyja vendeve. tha zoti Jaka. Ministri i Financave në qeverinë e Kosovës, Avdullah Hoti tha se Kosova dhe Shqipëria janë duke punuar drejt bashkimit të plotë ekonomik ndër shqiptar. tha ministri Hoti. Përfaqësuesit e dhomave ekonomike thanë se nëpërmjet këtij forumi ekonomik po synohet që të nxirren në pah mangësitë dhe sfidat me të cilat përballen bizneset e të dyja vendeve për shkëmbimin e mallrave. Të dy qeveritë edhe e Kosovës edhe e Shqipërisë kanë nënshkruar disa marrëveshje, kryesisht në funksion të shmangies së pengesave me të cilat përballen bizneset e të dyja vendeve dhe lehtësimin e projekteve për zhvillimin ekonomik. Me gjithë rritjen e shkëmbimeve tregtare viteve të fundit, përfaqësuesit e bizneseve mbeten ende pakënaqur me nivelin e tyre.